**Kerber Balázs**

**Szakmai önéletrajz**

**Önálló kötetek:**

KERBER Balázs: *Alszom rendszertelenül,* JAK+PRAE.HU*,* Budapest, 2014. 122 p.

KERBER Balázs: *Conquest*, Jelenkor, Budapest, 2019. 136 p.

**Az alkotói pálya állomásai**

*A pálya kezdetei, első publikációk, verseimről megjelent írások, jelölések*

1990. október 4-én születtem Budapesten. Az irodalom és az írás mindig érdekelt; a versek előtt kisebb prózákat írtam, illetve egy hosszabb regényt egy általános iskolai barátommal. 2006-ban részt vettem az Író Akadémia képzésén, ahol novellám dicséretben részesült. Költészettel 2008 óta foglalkozom, s azóta is főleg verseket írok.

Kukorelly Endre és Marno János versszemináriumaira jártam. A Kukorelly által szervezett Erlinpáholy nevű irodalmi körnek rendszeres látogatója voltam, illetve 2009-ben részt vettem Marno János szigligeti versszemináriumán, a József Attila Kör táborában. Első publikációm *Szó elszáll, írás megmarad* címmel jelent meg a Kalligram folyóiratban, a 2010. januári számban. Ez egy elképzelt középkori költő „megtalált” verseit tartalmazza.

2011. április 29-én a *Litera bemutatja* sorozatban jelent meg rólam Marno János *A rezignáció apródja* című írása.

2010 óta rendszeresen publikálom a verseimet irodalmi folyóiratokban (pl.: ÉS, Műút, Jelenkor, Alföld, Prae, Kalligram, Tiszatáj). Többször megjelentem a *Szép Versek* antológiában (a legfrissebb, 2020/21-es kötetben is szerepelni fog versem), illetve szerepelnek verseim a 2015-ben megjelent *R25 – A rendszerváltás után született generáció a magyar lírában* című kötetben.

Lapis József ír költészetemről a *líra 2. 0 – Közelítések a kortárs magyar költészethez* című irodalomtörténeti munkájában, s Csehy Zoltán is említi verseimet *A poszthumántól az alternatív rítusig – Irányulások, labirintusok, sugárutak az ún. fiatal magyar lírában* című, a Parnasszus 2015. nyári számában megjelent tanulmányában. Nemes Z. Márió a Műút 2020/6. számában megjelent *Polimorf pozíciók —poszthumán szövegöröm a kortárs költészetben* című írásában említi második, *Conquest* című, 2019-ben megjelent kötetemet. A *Verskultúrák – A líraelmélet perspektívái* című 2017-es tanulmány-kötetben Simon Gábor egy tanulmányában foglalkozik *Mielőtt hátranézel* című versemmel egy össze-hasonlító elemzés keretében.

2014-ben és 2019-ben szerepeltem a Horváth Péter Irodalmi Ösztöndíj Top10-es listáján (az *Alszom rendszertelenül* és a *Conquest* kötetekkel), 2018-ban a KULTer stART díj jelöltjei között voltam, illetve 2019-ben szerepeltem az Írók Boltja Könyvösztöndíj 10-es listáján. *Conquest* című kötetem 2019-ben szerepelt a Magyar Narancs *Minimum tizenegyes!* irodalmi sikerlistájának 7. helyén (2019. 06. 13.).

Elnyertem a *Visegrad Fund Literary Residency Program* 2020-as ösztöndíját, azonban sajnos a koronavírus miatt nem tudtam igénybe venni.

Megszűnéséig tagja voltam a József Attila Körnek, tagja vagyok a FISZ-nek.

*Az Alszom rendszertelenül kötet versei* (JAK, PRAE+HU, 2014)

Első verseskötetem *Alszom rendszertelenül* címmel jelent meg a JAK-füzetek sorozatban, 2014-ben, Borsik Miklós és Balajthy Ágnes szerkesztésében. Az első kötet anyaga jórészt a 2008 és 2014 között írt verseimet tartalmazza. Ebben az időszakomban a világ mint tér és mozgás érdekelt; a percepción keresztül megérthető, illetve értelmezhető világ. Sok esetben elméleti problémák foglalkoztattak a költészetben is, de szerettem volna ezeket a látvány, a tapintás felől megragadni. A szem értelmező-érzékelő funkcióját igyekeztem a nyelv – talán explicitebb – erején keresztül megmutatni. Az álom és az alvás motívumai gyakran felbukkannak a kötet verseiben, mert az álombeli lét elmosottabb, oldottabb érzékelését önmagában is ihlető tényezőnek láttam; olyan térnek, ahol a tudat sokfelé ágazása, a percepció rétegzettsége már a legelemibb szinten feltűnik.

Az álmot olyan – eleve a műalkotás jegyeivel bíró – jelenségnek gondoltam, amelyben a színek, a formák és a különböző történések már zsigeri értelemben absztrakcióvá lényegülnek, s túlmutatnak a látvány elemi konkrétumán.

Ezt az érdeklődésemet csak felerősítette a 2014-es bolognai Erasmus-utam. Az olasz világnak a magyarnál lényegesen performatívabb jellege és a szokatlan, vöröses-rózsaszín utcák és épületek élénksége a verseimet is folyamatosan inspirálta. Már az *Alszom rendszertelenül* kötetben is szerepel *Via Belmeloro* című versem. Ezt egy bolognai sétám és egy konkrét bolognai utca ihlette. Olasz szakosként elkezdett érdekelni a kortárs olasz irodalom, s a tájékozódásban sokat segített, hogy Bolognában több olasz kortárs költőt és írót is személyesen megismerhettem, pl.: Alberto Bertoni költőt, akihez modern olasz irodalmi szemináriumra is jártam, illetve Daniele Benati és Ermanno Cavazzoni írókat. Jártam több bolognai irodalmi rendezvényen, és azóta is nagyon érdekel a kortárs olasz líra. A VersumOnline-on és az 1749.hu-n azóta több kortárs vers- és próza-fordításom jelent meg (pl.: Alberto Bertoni, Isabella Leardini, Bruno Galluccio, Franco Arminio és Matteo Trevisani műveiből). 2015-ben részt vettem Giuseppe Conte *Visszatérések tengerárja* című magyar nyelvű verseskötetének fordításában.

Az olasz kultúra, annak jellegzetes terei, illetve a hőnek és a tengernek a tapasztalata még tovább mélyítette az érzékelés, a látás iránti érdeklődésemet. Ezt olyan elemi tapasztalatok is befolyásolták, mint az olasz városok árkádjainak színei vagy a bonyolult mintázatú bolognai utcakövek. A szín és a látás szinte mindig kiindulópontként szolgál a szövegeimben; innen közelítek az analízis, a reflexió felé. A bolognai kintlétem alatt írtam *Nappalok, évek* című versemet (ez nem szerepel az *Alszom rendszertelenül* versei között), s ebben a szövegemben is az olasz városélmény álmokkal és melankóliával keveredő érzetét próbáltam megfogalmazni a pillanatnyi állapotok, testi és vizuális tapasztalatok elemzésével, rögzítésével. A hatalmas falfelületek, erős színek, növények fontos motívumai az itt keletkezett hosszabb szövegeimnek.

Az első kötetemben a szerepjáték jelensége is érdekelt; más kultúrák, régi költészetek felidézése. Az *Alszom rendszertelenül* versei között szerepel az *Árnyjáték* ciklus, amelyben klasszikus kínai költők egy-egy verssorára írtam szövegeket. A kínai költészetben az intuitív, sok esetben „impresszionista” jelleget szeretem, illetve vonzott a nyelvi távolság is, amit a magyar fordítók különféleképpen próbáltak áthidalni (akár úgy, hogy a nálunk ismert időmértékes formákat alkalmazták, akár úgy, hogy igyekeztek követni az eredeti, kis szótag-számot). Mivel a fordítások jellege nagyon különböző volt, megpróbáltam egy képzelt, saját „verziót” írni.

A kötetben megjelenik a világűr motívuma is a *Csillagvégen* című hosszabb, narratív versben, s ez a típusú „kitekintés”, vagyis a Föld fiktív elhagyása a későbbiekben is foglalkoztatott.

*Conquest* (Jelenkor, 2019)

A második, *Conquest* című kötetem a Jelenkornál jelent meg 2019-ben, Lapis József szerkesztésében. A műfaj meghatározása: *stratégiai verspróza.* A kötet fülszövegét Nemes Z. Márió írta, aki a verseskötet posztcyberpunk jellegét emelte ki, s a „virtuális világtörténelem” jelenségét, mely „a nyelv és a képernyő közös síkján” jelenik meg. A *Conquest* olyan – lírai vonásokkal bíró – elbeszélő költemény, amely a számítógépes stratégiai játékok élményvilágát és jellegzetes motívumait igyekszik egyesíteni a mitikus és a historikus térrel. Szereplői jórészt ismert történelmi alakok fiktív, „digitális” formái, akik ebben a játéktérben mozognak. A digitális tér egyrészt alternatív történelemmé vagy parodisztikus vonásokkal bíró áltörténelemmé változik, másrészt a „játék” maga a történelem motorikus, mechanikus vonásaira igyekszik rámutatni. A kötetben a digitális tér gyakran előforduló szimbolikus jeleit, figuráit igyekeztem a történelem állandó, visszatérő fordulataiként ábrázolni, s a digitális tér összeolvad a mítoszok keletkezésével, a mitikus világtér (óceánok, földrészek) kialakulásával.

A kötet különböző tereket, motívumokat ötvöz; a játék, az építkezés, a biológiai termelődés és az űrutazás témái is megjelennek. Az írás során érdekelt, vajon hogyan reprezentálja a játék világa a történelmet, illetve a Föld és az ember kialakulásának elemi eseményeit; hogyan képzelhető el a körülöttünk létező dinamika és élet virtuális kontextusban. A kötet recepciója pozitív lett; számos értelmező, elemző kritika foglalkozik vele.

Horváth Márk *Dehumanizált líra és poszthumán játékosság* címmel írt róla kritikát a Műút 2019/3. számába, Visy Beatrix kritikája pedig *Kerberiáda* címmel jelent meg az Alföld 2019. októberi számában. Hegedüs Benjámin Jutas *A számítógép diszkrét bája* címmel írt róla a Dunsztban, s ebben a szöveget mint elbeszélést is elemzi.

A kötet írása közben az is foglalkoztatott, hogy a mitikusan vagy fizikailag megtermelődő világtérbe hogyan illeszkedik be az ember mint autonóm közegalkotó; hogyan válik technikai eszközök és városok teremtőjévé. Ez – rejtetten – a számítógépes stratégiai játékoknak is fontos témája, mert ezekben a világtérkép kezdetben üres, és csupán a természeti tájat látjuk, majd a telepeseknek be kell rendezkedniük. A hatalmas tengerek, a zöldellő kontinensek megtelnek „emberi kéz” alkotta eszközökkel, létesítményekkel. A tapintás, a látás – virtuális értelemben – lényeges.

Filozófiai értelemben is érdekes számomra, ahogy a *Civilization IV* játék színre viszi egy közösség tudatának, önképének, világról alkotott fogalmának alakulását. A játék elején a játékos csak azt a részét látja a térképnek, ahol saját telepese megjelent, s annak a területnek a közvetlen környezetét. Ám ahogy a játék, az építkezés halad, ez a terület a kis, virtuális térképen egyre kisebbé és kisebbé válik, s pozíciója is megváltozik, hiszen akkor már a kiindulópont helyzete viszonyítható a később felfedezett területekhez. Az adott civilizáció lassan megérti, „hol van” a bolygón. Az ötlet azért érdekes, mert a „tényleges” földrajzi-történelmi tudat változását modellezheti. Az egykori, ősi törzsek még azt hihették, ők élnek a világ közepén, s közvetlen környezetük maga a világ, majd ez az elképzelés lassan érvényét veszítette. A táj megismerése és az emberi tudat szorosan összefügg.

MA-szakdolgozatomnak és most készülő doktori dolgozatomnak is egyik fontos témája Szentkuthy Miklós prózája, s az írás szempontjából is izgalmas számomra Szentkuthy nyelve, filozófiai-esztétikai fogalmakat is előszeretettel felvonultató regényvilága, illetve a *Prae* átfogó, a legkülönbözőbb művészeti és tudományos területeket is megérteni, értelmezni igyekvő szemlélete. A *Prae* az 1930-as évek Európájának intellektuális és hétköznapi érdeklődésének nyomait is magán viseli, s ebben az értelemben rétegzett, saját világot épít. Ez az autonóm világépítés is nagyon érdekel az irodalomban, költészetben.

**Tudományos pálya**

2013-ban az ELTE BTK Ókori nyelvek és kultúrák ‒ klasszika-filológia alapszakán szereztem BA-diplomát, 2016-ban pedig az ELTE BTK Olasz nyelv, irodalom és kultúra MA-n szereztem kitüntetéses oklevelet. 2010 és 2015 között az Eötvös Collegium klasszika-filológia és olasz műhelyének tagja voltam. Érdeklődési területem a művészi látásmódok, a művészi önértelmezés hasonlóságai a huszadik századi olasz és magyar kultúrában, illetve ennek ókori előzményei. 2013-ban az OTDK-n II. helyezést értem el az olasz-spanyol irodalmi szekcióban *A félelem rejtett elemei – Federico Fellini és Szentkuthy Miklós Róma-értelmezése a Satyricon egy jelenetén keresztül* című dolgozatommal*.* A tanulmányom bővített, módosított angol nyelvű változata 2014-ben a New York-i Hyperion című esztétikai folyóiratban jelent meg *Ancient Rome as Postmodern Metaphor: The Rome Interpretations of Szentkuthy & Fellini* címmel.

2015-ben írtam MA-szakdolgozatomat *Il teatro come metafora ‒ Pirandello, Szentkuthy e il grottesco (A színház mint metafora ‒ Pirandello, Szentkuthy és a groteszk)* címmel; ebben az olasz és a magyar szerző karneváli, teátrális látásmódját hasonlítottam össze, s ennek középkori, illetve reneszánsz eredetét vizsgáltam meg Bahtyin karnevál-elmélete alapján. A továbbiakban a karneváli látásmód mellett szeretném a Pirandello műveiben feltűnő önértelmezési lehetőségeket, a művészi szabadság lehetőségeinek keresését elemezni, illetve ennek előfordulását Szentkuthynál és a huszadik századi magyar kultúra más szerzőinél.

Érdekel az ókori római kultúra, irodalom kapcsolata az olasz és a magyar modernitással. OTDK-dolgozatomban, illetve annak bővített angol nyelvű változatában Petronius *Satyricon* című műve szolgált a két modern alkotó (Fellini és Szentkuthy) összehasonlításának alapjául.

A doktori képzést 2016-ban kezdtem meg az ELTE Irodalomtudományi Doktori Iskolájában az Italianisztikai irodalom- és művelődéstörténet doktori programban, és 2020-ban fejeztem be. Kutatási témám: *A művészet mint sziget Pirandello műveiben és a kor Európájában*. A dolgozat fókuszába, az európai hátteret figyelembe véve, egyre inkább a Luigi Pirandello, illetve Szentkuthy Miklós poétikai, elméleti gondolkodása közötti párhuzamok kerültek, s a dolgozat európai kontextusa főképp az ő szemléletükön keresztül vált érdekessé. Doktori dolgozatom védés előtt áll. 2020-ban elnyertem az ÚNKP doktorvárományosi kutatói ösztöndíját, s ennek keretein belül is ezt a további elemzésre okot adó kapcsolatot vizsgáltam.

**Fontosabb cikkek:**

Kerber Balázs: *Nappalok, évek* (vers), Alföld, 2014/11. [19 – 20. pp.]

<https://epa.oszk.hu/00000/00002/00186/pdf/EPA00002_alfold_2014_11_019-020.pdf>

Kerber Balázs: *Ancient Rome as Postmodern Metaphor – The Rome Interpretations of Szentkuthy & Fellini* (tanulmány), Hyperion, VOL. VIII, NO. 1, 2014. [206 – 243. pp.]

<http://contramundum.net/assets/HFA_8.1_2014.pdf>

Pálos Máté – Kerber Balázs: *Elsüvített egy-két galaxis méretű bolygó – Kerber Balázs megnyit 5 csillagkaput*, Magyar Narancs online, 2019. 05. 14.

<https://magyarnarancs.hu/sorkoz/elsuvitett-egy-ket-galaxis-meretu-bolygo-kerber-balazs-megnyit-5-csillagkaput-119698>

Visy Beatrix: *Kerberiáda* (kritika a *Conquest* kötetről), Alföld, 2019/10.

<http://alfoldonline.hu/2020/06/kerberiada/>

Horváth Márk: *Dehumanizált líra és poszthumán játékosság,* Műút, 2019/3.

<https://www.muut.hu/archivum/33451>

**Publikációs jegyzék**

**(2021)**

**Önálló verseskötetek:**

KERBER Balázs: *Alszom rendszertelenül,* JAK+PRAE.HU*,* Budapest, 2014. 122 p.

KERBER Balázs: *Conquest*, Jelenkor, Budapest, 2019. 136 p.

**Versantológiák, melyekben szerepelnek verseim:**

*KIÜLTETÉS* online antológia (2012)

<https://felonline.hu/2012/11/05/kiultetes/>

*R25 – A rendszerváltás után született generáció a magyar lírában* (szerk.: Áfra János), JAK+PRAE.HU, Budapest, 2015. *A mondat*, 9. p., *Nappalok, évek*, 28-30. pp., *Trieszt annyi*, 61. p., *Mielőtt hátranézel*, 86. p.

*LEHETNÉK BÁRKI* – *Kortárs és kortalan versek* (szerk.: Péczely Dóra), Tilos az Á Könyvek, Budapest, 2020. *Délután*, 258. p.

*Olvassatok ELTE-seket – az ELTE Online irodalmi antológiája* (szerk.: Blankó Miklós, Seres Lili Hanna), ELTE Online hallgatói magazin, 2018. *Mielőtt hátranézel, Via Belmeloro, Mint zöld felirat*, 151-154. pp.

*SZÉP VERSEK* 2013, Magvető, Budapest, 2013. *Mielőtt hátranézel, Fényszelő*, 136. 137. p.

*SZÉP VERSEK 2014*, Magvető, Budapest, 2014. *Dűnék, Mielőtt*, 141. 142. p.

*SZÉP VERSEK 2015*, Magvető, Budapest, 2015. *Kései vonulás*, 152. p.

*SZÉP VERSEK 2020-2021*, Magvető, Budapest, 2021. *Szeme előtt,* 133. p.

**Fontosabb verspublikációk folyóiratokban (2010-2021):**

KERBER Balázs: *Szó elszáll, írás megmarad (Lodlois, középkori költő hagyatékából)* – Kukorelly Endre *Hol lépés a láng, És esés a tor* című bevezetőjével, Kalligram, XIX/1. (2010), 11-14. pp.

KERBER Balázs: *Közterület, Szeiszaktheia, Fent sem biztos*, EX Symposion, 2010/71., 64-65. pp.

KERBER Balázs: *Mint az ember, Fáradt véset*, Műút, LV/6. (2010), 22. p.

KERBER Balázs: *Utak, Vers, melyben reményem fejezem ki*, Spanyolnátha, 2010. tél

<http://www.spanyolnatha.hu/archivum/2010-tel/34/szepiras-body-gabor-vs-huszarik-zoltan/kerber-balazs/2747/>

KERBER Balázs: *Via periculosa, Becsomagol*, KULTER, 2011. 03. 26.

<https://www.kulter.hu/2011/03/kerber-balazs-versei/>

KERBER Balázs: *Szövetelés*, Jelenkor, LIV/5. (2011), 504. p.

KERBER Balázs: *Mielőtt hátranézel, Fényszelő*, Jelenkor, LV/2. (2012), 152-153. pp.

KERBER Balázs: *Délután, Napszúrás*, Jelenkor, LV/9. (2012), 877-878. pp.

KERBER Balázs: *Hullámhossz*, Parnasszus, XVII/2. (2011), 105-106. pp.

KERBER Balázs: *Elalvóban*, Spanyolnátha, 2011/6.

<http://www.spanyolnatha.hu/archivum/2011-6/40/szepiras/elalvoban/3061/>

KERBER Balázs – MARNO János: *laterna magica*, PRAE, 2011/2., 68. p.

KERBER Balázs: *Előtérben a hegyek, Közel a nap*, PRAE, 2011/3., 74. p.

 KERBER Balázs: *Korridor, Szorításban, Alaptábor*, Palócföld, LVII/4. (2011), 29-30. pp.

KERBER Balázs: *Perszepolisz, nyár,* Apokrif, IV/3. (2011), 40-41. pp.

<https://issuu.com/apokrif/docs/apokrif_13-2011-3>

KERBER Balázs: *Koré-himnusz, Kagylók*, KULTER, 2012. 02. 11.

<https://www.kulter.hu/2012/02/kerber-balazs-versei-2/>

KERBER Balázs: *Hazafelé, Este, Nem érem*, Kalligram, XXI/2. (2012), 44-45. pp.

KERBER Balázs: *Marno-scholionok*, Parnasszus, XVIII/1. (2012), 139-140. pp.

KERBER Balázs: *Tejút, este nem látom*, Zempléni Múzsa, XI/4. (2011), 79-80. pp.

KERBER Balázs: *Kék levegő*, Apokrif, V/2. (2012), 6. p.

<https://issuu.com/apokrif/docs/16_apokrif_2012_nyar>

KERBER Balázs: *Gonzo a strandon, Gonzo a pályaudvaron*, KULTER, 2012. 11. 16.

<https://www.kulter.hu/2012/11/kerber-balazs-versei-3/>

KERBER Balázs: *Merülés*, Spanyolnátha, IX/6. (2012)

<http://www.spanyolnatha.hu/archivum/2012-6/46/szepiras/merules/3248/>

KERBER Balázs: *Még sosem*, Műút, LVIII/1. (2013), 35. p.

KERBER Balázs: *Árnyjáték*, Parnasszus, XIX/1. (2013), 115-116. pp.

<https://adoc.pub/tartalom-centrum-tolnai-otto.html>

KERBER Balázs: *Könnyű, Át a Dunán, Bowling*, Tiszatáj, LXVII/4 (2013), 27-28. pp.

KERBER Balázs: *Macskakövek, Sem azé, aki fut,* Palócföld, LIX/2 (2013), 3-4. pp.

KERBER Balázs: *Dűnék, Mielőtt,* Alföld, LXIV/5. (2013), 18-19. pp.

KERBER Balázs: *Hókarok, Pászta*, Apokrif, VI/2. (2013), 26-27. pp.

<https://issuu.com/apokrif/docs/20_apokrif_2013_nyar>

KERBER Balázs – MARNO János: *Lépcsőfordulók* (részlet), Kalligram, XXII/5. (2013), 14-16. pp.

KERBER Balázs – MARNO János: *Lépcsőfordulók* (részlet), Élet és Irodalom, LVII/28. (2013. 07. 12.), 17. p.

KERBER Balázs – MARNO János: *Lépcsőfordulók* (részlet), Alföld, LXIV/9. (2013), 33-38. pp.

KERBER Balázs: *Ketten, kalapban, déli napban*, PRAE, 2013/1., 4. p.

KERBER Balázs: *Let your heart*, Műút (online), 2013. 11. 23.

<http://www.muut.hu/archivum/4243>

KERBER Balázs: *Csillagvégen*, KULTER, 2014. 02. 22.

<https://www.kulter.hu/2014/02/kerber-balazs-verse/>

KERBER Balázs: *Azt hittem, Összenevetünk.* Zempléni Múzsa, XIV/1. (2014), 70-71. pp.

KERBER Balázs: *Nappalok, évek*, Alföld, LXV/11. (2014), 19-20. pp.

 KERBER Balázs: *Kései vonulás*, Apokrif, VII/3. (2014), 29. p.

<https://issuu.com/apokrif/docs/25_apokrif_2014_osz>

KERBER Balázs: *Fejjel előre*, OPUS, VI/5. (2014), 4. p.

KERBER Balázs: *Via Irnerio*, Palócföld, LXI/1. (2015), 16-17. pp.

<https://epa.oszk.hu/03200/03286/00128/pdf/EPA03286_palocfold_2015_1_016-017.pdf>

KERBER Balázs: *Via Riva di Reno*

<https://www.szifonline.hu/szepirodalom/kolteszet/2214-Kerber_Bal_zs_verse>

KERBER Balázs: *Pernye*, Tiszatáj, LXIX/6. (2015), 62. p.

KERBER Balázs: *Megmaradt fény, Hánytorgó,* Parnasszus, XXI/2. (2015), 79-80. pp.

KERBER Balázs: *Energia*, Apokrif, VII/2. (2015), 13. p.

<https://issuu.com/apokrif/docs/apokrif_28_belso>

KERBER Balázs: *Mo*, Kalligram, XXV/9 (2016), 66-67. pp.

KERBER Balázs: *Körséták I.*, HEX, N°4 09/2016, 5. p.

KERBER Balázs: *Piknik*, Apokrif, IX/4. (2016), 7. p.

KERBER Balázs: *Óceántányér*, PRAE, 2017/1., 2. p.

KERBER Balázs: *Conquest* (részlet), PRAE, 2017/2., 14-17. pp.

KERBER Balázs: *Szél után, Körséták II., III.*, Alföld, LXVIII/3. (2017), 5-7. pp.

KERBER Balázs: *A gyöngyfüzér hossza*, Alföld, LXVIII/6. (2017), 29. p.

KERBER Balázs: *Az iránytű nyelvei*, NEGYED, 1-4-1 (összehajtható kiadvány)

KERBER Balázs: *izzadt vitorla, Conquest* (részlet), Alföld, LXIX/10. (2018), 12-14. pp.

KERBER Balázs: *Conquest* (részlet), Parnasszus, XXIV/4. (2018), 73. p.

KERBER Balázs: *Conquest* (részlet), Apokrif, XII/1. (2019), 22-24. pp.

KERBER Balázs: *Torlódás, Téglasárga*, PRAE, 2019/3., 8-9. pp.

<https://fliphtml5.com/kplvg/lgom/basic>

KERBER Balázs: *Karantén, magasból*, Apokrif karantén különszám (2020), 76-78. pp.

<https://issuu.com/apokrif/docs/apokrif_2020_x_karant_n_k_l_nsz_m>

KERBER Balázs: *Egy lépésre, Most az esernyőt, Szeme előtt*, Alföld, LXXI/7. (2020), 5-7. pp.

KERBER Balázs: *Különben, Csak az*, Élet és Irodalom, LXIV/37. (2020)

<https://www.es.hu/cikk/2020-09-11/kerber-balazs/kulonben.html>

<https://www.es.hu/cikk/2020-09-11/kerber-balazs/csak-az.html>

KERBER Balázs: *Még a robbanás előtt*, Alföld, LXXI/12. (2020), 48-49. pp.

KERBER Balázs: *Kardnyelv*, PRAE, 2020/4., 3. p.

KERBER Balázs: *Kagylómítosz*, Alföld, LXXII/6. (2021), 34. p.

**Tanulmányok:**

KERBER Balázs: *Ancient Rome as Postmodern Metaphor: The Rome Interpretations of Szentkuthy & Fellini*, Hyperion, VIII/1. (2014), 206-243. pp.

KERBER Balázs: *Creare un mondo complesso – Szentkuthy, Fellini e la Roma immaginaria* in *Fonti ed interpretazioni* (szerk.: Ludmann Ágnes), ELTE Eötvös József Collegium, Budapest, 2014.

KERBER Balázs: *A színház mint metafora – Pirandello, Szentkuthy és a groteszk* (*Il teatro come metafora – Pirandello, Szentkuthy e il grottesco*), MA diplomamunka, ELTE Olasz Nyelv és Irodalom Tanszék, 2015. (Témavezető: Dr. Fried Ilona) 44 p.

KERBER Balázs: *A társítás mámora – Érzékiség, asszociációk és pastiche Szentkuthy Miklós műveiben*, Alföld, LXVI/12. (2015), 99-106. pp.

KERBER Balázs: *Változó arzenál* (*Vizualitás, egység és szétesés Szentkuthynál és Pirandellónál*), Tiszatáj, LXXII/3. (2018), 60-67. pp.

KERBER Balázs: *A „kor” mint fantáziatér* – *Vizualitás és történelmi képzelet Szentkuthy Miklós Fejezet a szerelemről és Cicero vándorévei című regényeiben*, Tempevölgy, X/1. (2019), 101-110. pp.

KERBER Balázs: *Az „áramlás” mint forma (Pirandello, Szentkuthy és a modern irodalmi látásmód problémája)*, Alföld, LXXII/8. (2021), 96-108. pp.

KERBER BALÁZS: *A fantázia mint performatív erő – Szentkuthy Miklós és az érzékelés tapasztalata*, Kalligram, XXX/1. (2021), 65-71. pp.

KERBER Balázs: *La storia come fantasia e proiezione: Luigi Pirandello e Miklós Szentkuthy* in *Prospettive culturali fra intersezioni, sviluppi e svolte disciplinari in Italia e in Ungheria* (szerk.: Fried Ilona), Ponte Alapítvány – ELTE BTK Olasz Nyelv és Irodalom Tanszék, Budapest, 2018. 331-343. pp.

KERBER Balázs: *La crisi moderna come visione. Pirandello, Szentkuthy ed il modernismo*, Verbum, XIX/1-2. (2018), 31-43. pp.

KERBER Balázs: *Abbaiare a un’ombra: le immagini grottesche dell’intelletto isolato* in *Iconografie pirandelliane – Immagini e cultura visiva nell’opera di Luigi Pirandello* (szerk.: Bart Van den Bossche, Bart Dreesen), Peter Lang, Oxford, 2020. 215-232. pp.

KERBER Balázs: *A katalógus mint irodalmi forma (Juhász, Szentkuthy és a Catalogus Rerum)*, Tiszatáj, LXXIV/1. (2020), 58-67. pp.

**Kritikák, költészeti tárgyú tanulmányok, beszélgetések:**

KERBER Balázs: *A versfolyamat teremtése* – Marno János *Egész közel* című verséről, EX Symposion, 86. (2014), 36-39. pp.

KERBER Balázs: *A részek bensőségessége* – Tinkó Máté *Amíg a dolgok rendeződnek* című kötetéről, Műút, LX/4. (2015), 74-75. pp.

KERBER Balázs: *Bosszú és barátság – Optikai illúziók Bartók Imre apokaliptikus trilógiájában és a Breaking Bad-ben*, SZIFOnline, 2015. 10. 21.

<http://www.szifonline.hu/?cikk_ID=300>

KERBER BALÁZS: *Kapcsolatok és reáliák –* Áfra János *Két akarat* című kötetéről, Tiszatáj, LXX/5. (2016), 100-102. pp.

KERBER BALÁZS: *Utak találkozása* – Horváth Benji *Beatcore* című kötetéről, Műút, LXI/2. (2016), 118-119. pp.

KERBER Balázs, BORSIK Miklós, ZÁVADA Péter: *A vér sétái* – Kemény István *Remény*e mint Ady-parafrázis (Beszélgetés), *Turista és zarándok – esszék és tanulmányok Kemény Istvánról*, JAK+PRAE.HU, Budapest, 2016. 309-326. pp.

KERBER Balázs: *Intenzív foltok* – Bende Tamás *Horzsolás* és Horváth Veronika *Minden átjárható* című köteteiről, Alföld, LXIX/7. (2018), 100-104. pp.

KERBER Balázs, MARNO János: *Testek és/vagy égitestek* – *Beszélgetés egy versről*, Kortárs, LXIV/1. (2020), 58-73. pp.

KERBER Balázs: *Testföldrajz* – Závada Péter *Roncs szélárnyékban* című kötetéről, Műút, LXIII/1. (2018), 75-78. pp.

KERBER Balázs: *A játék bősége* – Korpa Tamás *Inszomnia* című kötetéről, Kalligram, XXVI/6. (2017), 98-100. pp.

KERBER BALÁZS: *A mechanizmusok veszélyei* – Balogh Gergő *Karinthy nyelvet ölt* című könyvéről, Műút, LXIV/2. (2019), 81-84. pp.

KERBER Balázs, HERCZEG Ákos, BORSIK Miklós, SIPOS Balázs: *Tovalibbenések –* Beszélgetés Borbély Szilárd *Ami helyet* című kötetéről, Alföld, LXIX/11. (2018), 78-92. pp.

KERBER Balázs: *Falánk hüllő gyanánt, az álom* – *A Nárcisz-jelenség továbbélése Marno János Szereposzlás című kötetében*, Tiszatáj, LXXIII/3. (2019), 70-76. pp.

KERBER Balázs: *„Átlóg az álmaimba”* – Kállay Eszter *Kéz a levegőben* című kötetéről, Alföld, LXXII/5. (2021), 112-116. pp.

**Interjúk:**

*„Mindig a minőség igézett meg, nem az egyes poétikák”* – Interjúm Szkárosi Endrével, 1749.hu, 2021. 07. 31.

<https://1749.hu/flow/interju/mindig-a-minoseg-igezett-meg-nem-az-egyes-poetikak-interju-szkarosi-endrevel.html?fbclid=IwAR1tCP0rRN5o9CVm35oN7_Dk7dLZu7E7gBrh4aK4QzS4d3-mxx1ozGJjNME>

*„Levegőben forgó kocka”* – Interjúm Závada Péterrel, SZIFOnline

<https://www.szifonline.hu/interju/1991-Leveg_ben_forg_kocka>

*„Utolérhetetlen modernista mestermű”* – Interjúm Tim Wilkinsonnal, a *Prae* angol fordítójával, Prae.hu, 2015.03.31.

<https://www.prae.hu/article/8126-utolerhetetlen-modernista-mestermu/>

**Fordítások:**

Kortárs olasz versfordításaim a VersumOnline-on (Patrizia Cavalli, Alberto Bertoni, Antonio Spagnuolo, Isabella Leardini, Federico Italiano, Bruno Galluccio)

<http://versumonline.hu/fordito/kerber-balazs/>

Franco ARMINIO: *Itt a vírus, az órásmester (L’orologiaio virus)*, 1749.hu, 2020. 05. 20.

<https://1749.hu/szepirodalom/vers/itt-a-virus-az-orasmester.html>

Matteo Trevisani: *A Nap Könyve (Libro del Sole),* részlet, 1749.hu, 2020. 12. 02.

<https://1749.hu/szepirodalom/proza/matteo-trevisani-a-nap-konyve-reszlet.html>

Massimo GEZZI: *Eperfák (Gelsi)*, 2021. 10. 11.

<https://1749.hu/szepirodalom/vers/massimo-gezzi-eperfak.html>

Ermanno CAVAZZONI: *Albánok (Gli albanesi)*, 71-75. pp., *Dino Campana, a költő (Il poeta Dino Campana)*, 103-109. pp. in *Allegri disperati – Vidám vigasztalanok (Emiliai írók antológiája)* (szerk.: Ludmann Ágnes), ELTE Eötvös József Collegium, Budapest, 2014. 206 p.

*Válogatás a kortárs olasz költészetből* (szerk.: KERBER Balázs, fordítók: SZIRMAI Anna, SZKÁROSI Endre, FARAGÓ Dániel, KERBER BALÁZS, SZÉNÁSI Ferenc, ZÁVADA Péter), fordítások Alberto Bertonitól, Giovanna Frenétől, Antonio Spagnuolótól, Tiszatáj, LXXV/9. (2021), 19-55. pp.

*A ránk bízott kert – Ökoköltészet – Világirodalmi antológia* (szerk.: Péczely Dóra, vál.: Bordás Máté, Sipos Tamás) – fordítások Bruno Gallucciótól (9., 56., 79. p.)

VENEZIA, VENEZIA (Pier Luigi Olivi, Luigi Gardenal, Salvatore Settis, Mario Stefani), 25 nyelvű velencei kiadvány magyar fordítása; Pier Luigi Olivi *Venezia, Venezia* című versének,

Salvatore Settis előszavának és Mario Stefani kísérő jegyzetének fordítása.

<http://www.venezia-venezia.com/SFOGLIA.html>

Giuseppe CONTE: *Visszatérések tengerárja* (vál.: Giuseppe CONTE, szerk.: SZKÁROSI Endre, ford.: KERBER Balázs, PAPP Eszter, SZÉNÁSI Ferenc, SZIRTI Bea, SZKÁROSI Endre, SZŐCS Géza), PEN Club – Pluralica, Budapest, 2015. 98 p.

*Tökéletes száműzetés/Perfect Exile*, Versum, Pécs-Budapest, 2019. (szerk.: MOHÁCSI Balázs, KRUSOVSZKY Dénes)– Federico ITALIANO verseinek fordítása, 36-38. pp.

**Kötetszerkesztés:**

NAGY Márta Júlia: *Elígért lány*, Jelenkor, Budapest, 2021. 120 p. (szerk.: KERBER Balázs)

**A verseskötetekről született fontosabb kritikák, említések, írások listája**

Lapis József: *Üregszédület, értorkolat* (Alszom rendszertelenül)

<http://www.muut.hu/archivum/15186>

Bartók Imre: *„Kifordult lába táncra kap”* (Alszom rendszertelenül)

<https://www.es.hu/cikk/2014-10-31/bartok-imre/8222kifordult-laba-tancra-kap8221.html>

P. Simon Attila: *A költő palettája* (Alszom rendszertelenül)

[http://www.jelenkor.net/userfiles/archivum/JELENKOR\_2016-01%20(teljes).pdf](http://www.jelenkor.net/userfiles/archivum/JELENKOR_2016-01%20%28teljes%29.pdf)

Visy Beatrix: *A ténfergés könyve* (Alszom rendszertelenül)

<https://www.kulter.hu/2015/12/a-tenferges-konyve/>

Molnár Illés: *Külön bejáratok* (Alszom rendszertelenül)

<http://tiszatajonline.hu/?p=90347>

Harmath Artemisz: *Emelem a tételt* (Alszom rendszertelenül)

<https://www.szifonline.hu/kritika-essze/emelem-a-tetelt/2215-Kerber_Bal_zs_Alszom_rendszertelen_l>

Mohácsi Balázs: *Kék álmok, maszatos fény*

<https://apokrifonline.files.wordpress.com/2015/04/26_apokrif_2014_tel.pdf>

Vigh Levente: *„Elmosódsz, elmosódom?”* (Alszom rendszertelenül), ESŐ, 2015/2., 84-89. pp.

*Elsüvített egy-két galaxis méretű bolygó* (a Magyar Narancs a *Conquest*ről)

<https://magyarnarancs.hu/sorkoz/elsuvitett-egy-ket-galaxis-meretu-bolygo-kerber-balazs-megnyit-5-csillagkaput-119698>

Konkoly Dániel: Ex Libris (Élet és Irodalom) - Conquest

<https://www.es.hu/cikk/2019-09-13/konkoly-daniel/ex-libris.html>

Kőrizs Imre: *Kiterjesztett valóságok* (a Magyar Narancs Minimum Tizenegyes listája), XXXI/24. 26-29. pp. – Conquest

Hegedüs Benjámin Jutas: *A számítógép diszkrét bája* (Conquest*)* <https://dunszt.sk/2019/06/13/a-szamitogep-diszkret-baja/>

Horváth Márk: *Dehumanizált líra és poszthumán játékosság*

<https://www.muut.hu/archivum/33451>

Visy Beatrix: *Kerberiáda* (Conquest)

<http://alfoldonline.hu/2020/06/kerberiada/>

Krupp József: *Archaikus kiborglíra* (Conquest)

<http://www.jelenkor.net/userfiles/archivum/JELENKOR_2020-05.pdf>

Kolozsi Blanka: *Virtuális világteremtés a poétikai térben*

<http://tiszatajonline.hu/?p=140724>

Kondor Tamás: *Conquest*, Kortárs 2020/9, 91-92.pp.

Smid Róbert: *Command and Conquer* (Conquest)

<http://pannontukor.hu/smid-robert-command-and-conquer/>

A Litera bemutatja: Kerber Balázs (Marno János)

<https://litera.hu/dosszie/a-litera-bemutatja-kerber-balazs.html>

*Fontosabb említések, külön tanulmányok:*

Lapis József: *líra 2.0: Közelítések a kortárs magyar költészethez*, 52. p. (az *Alszom rendszertelenül* említése

Csehy Zoltán: *A poszthumántól az alternatív rítusig – Irányulások, labirintusok, sugárutak az ún. fiatal magyar lírában*. Parnasszus, 2015. tavasz 6-25.p. – az *Alszom rendszertelenül* említése

Lapis József: *Szerény kommentár*. Parnasszus, 2015. tavasz 29-33.p. – Az *Alszom rendszertelenül* említése

Simon Gábor: *Nem mondasz mást, mint az árnyalatot* – *A költészet megismerése*, Verskultúrák – A líraelmélet perspektívái, Ráció, Budapest, 2017. 371-399. pp. (A tanulmány egy része a *Mielőtt hátranézel* című versemet elemzi)

**Ajánlások**

Kedves Szépíró barátaim,

azt hiszem, Kerber Balázst nem kell különösebben bemutatnom, költői és műfordítói tevékenysége 2010-es debütálása óta jól ismert. Bemutatkozó köteteivel (*Alszom rendszertelenül* és *Conquest*) a rendszerváltás után születő nemzedék egyik legtehetségesebb és legjellegzetesebb alkotójaként tűnt fel, akitől a kísérletezés, új eljárások kidolgozása, új témák és lírai mezők felfedezésének éthosza sem idegen. Nagy szeretettel ajánlom őt figyelmetekbe, biztos vagyok benne, hogy hasznos tagja, nyeresége lehet a közösségünknek.

Baráti üdvözlettel,

Garaczi László

Ajánlás Kerber Balázs felvételi kérelméhez

Kerber Balázst olasz szakos egyetemi hallgatóként ismertem meg, és már akkor feltűntek számomra irodalomtörténészi és kritikusi képességei. Azóta mind szakdolgozata, mind nemrég benyújtott doktori disszertációja meggyőzött arról, hogy érdemleges irodalomtörténészi pályakezdésről beszélhetünk esetében.

 Ám a doktori műhelyünkben kifejtett tevékenysége során megismertem szerkesztői és műfordítói vénáját is: remek fordításai, alapos szerkesztői tevékenysége (Félonline, olaszissimo.blog, eseti szöveggondozások) egészítették ki előttem irodalmi karakterét.

 Mindeközben fokról fokra megismertem költői tevékenységét is: immár két komoly verseskötet is jelzi költői pályáján a kezdet lezárultát, és a kortárs költészetben való érdemi, a szakkritika által is számon tartott jelenlétét.

 Mindezek alapján biztos vagyok benne, hogy Kerber Balázs felvétele tagjaink közé erősíti a Szépírók Társasága működését, potenciálját. Ezért felvételi kérelmét feltétlenül támogatom, eddigi munkásságát tagtársaim figyelmébe ajánlom.

2021. október 20.

Szkárosi Endre